OpenLLM-France/wikimedia huggingface dataset:
# Biaix de publicació

El biaix de publicació és el que es produeix en no publicar tot allò que podria ser publicat, per diferents factors. No sempre aquest biaix és inherentment dolent, així, per exemple, no publicar mentides és sovint un biaix desitjable; però no ens referirem a això. El que sí que és el biaix de publicació problemàtic, i molt discutit, és la tendència dels investigadors, editors, i companyies farmacèutiques per gestionar la comunicació dels resultats experimentals que donin resultats positius (és a dir, mostrant un troballa significativa) de forma diferent dels resultats que siguin negatius (és a dir, que donin suport a la hipòtesi nul·la) o no concloents, el que porta a un biaix erroni en la literatura general publicada. Això és en general un biaix que apunta a informar dels resultats significatius, tot i que els estudis amb resultats significatius no semblen superiors als estudis amb un resultat nul pel que fa a la qualitat del disseny. S'ha comprovat que els resultats estadísticament significatius tenen tres vegades més probabilitats de ser publicats que els documents que afirmen que tenen un resultat nul. També s'ha trobat que la raó més comuna per la manca de publicació és degut al fet que l'investigador es nega a presentar els resultats per a la publicació (a causa de la pèrdua d'interès de l'investigador en el tema, el seu prejudici que els altres investigadors no estaran interessats en els resultats nuls, etc.), això subratlla el paper dels investigadors en els fenòmens de biaix de publicació.
En un esforç per disminuir aquest problema, algunes revistes mèdiques importants requereixen el registre de l'assaig abans que comenci, perquè uns resultats desfavorables no amaguin la seva publicació. Existeixen diversos d'aquests registres, però els investigadors no en són conscients. A més, els intents d'identificar estudis no publicats han demostrat ser molt difícils i sovint insatisfactoris. Una altra estratègia suggerida per una metanàlisi és la prudència en l'ús d'assaigs clínics petits i no controlats per la seva alta susceptibilitat de mostrar errors i biaixos.

## Referències

* ↑ Song F, Parekh S, Hooper L, Loke YK, Ryder J, Sutton AJ, Hing C, Kwok CS, Pang C, Harvey I. «Dissemination and publication of research findings: an updated review of related biases.». Health Technol Assess., 2010 Feb.
* 1 2 3 Easterbrook, P. J.; Berlin, J. A.; Gopalan, R.; Matthews, D. R. «Publication bias in clinical research». Lancet, 337, 8746, 1991, pàg. 867–872. DOI: 10.1016/0140-6736(91)90201-Y. PMID: 1672966.
* ↑ Dickersin, K.; Chan, S.; Chalmers, T. C.; et al. «Publication bias and clinical trials». Controlled Clin Trials, 8, 4, 1987, pàg. 343–353. DOI: 10.1016/0197-2456(87)90155-3.

## Vegeu també

* Biaix de gènere a la Viquipèdia
# Girella tricuspidata

Girella tricuspidata és una espècie de peix pertanyent a la família dels kifòsids.

## Descripció

* Pot arribar a fer 71 cm de llargària màxima (normalment, en fa 35) i 4 kg de pes.

## Alimentació

Menja principalment algues.

## Depredadors

A Nova Zelanda és depredat pel gall de Sant Pere (Zeus faber) i a Austràlia per delfínids.

## Hàbitat

És un peix marí i d'aigua salabrosa, bentopelàgic i de clima temperat (25°S-43°S) que viu fins als 20 m de fondària.

## Distribució geogràfica

Es troba al Pacífic occidental: el sud-est d'Austràlia (des del sud de Queensland fins a Austràlia Meridional) i Nova Zelanda.

## Ús comercial

Es comercialitza fresc.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kailola, P.J., M.J. Williams, P.C. Stewart, R.E. Reichelt, A. McNee i C. Grieve, 1993.
* ↑ FishBase (anglès)
* ↑ Organització per a la Cooperació i el Desenvolupament Econòmic, 1995. Multilingual dictionary of fish and fish products (4a edició). Fishing News Books. The University Press, Cambridge. 352 p.

## Enllaços externs

* BioLib (anglès)
* AQUATAB
# Múscul peroneal lateral llarg

El múscul peroneal llarg (en terminologia anatòmica, musculus peroneus longus) és un múscul de la cama que es troba a la superfície lateral i externa de la cama. S'insereix, per dalt, al cap i terç superior del peroné i a la cara profunda de l'aponeurosi tibial i per baix, mitjançant un tendó llarg, a la base del primer metatarsià. L'innerva el nervi peroneal superficial. És el múscul extensor, abductor, extensor i rotatori del peu cap a fora.

## Galeria

* Músculs de la cama.

## Referències

* ↑ Testut, L. Tratado de Anatomia Humana. Músculos de la region externa de la pierna: Salvat Editores, S.A, 1929, p. 1178.
* ↑ «Peroneus longus». Layola University Chicago. [Consulta: setembre 2012].
# Al-Abbàs ibn Mirdàs

Al-Abbàs ibn Mirdàs ibn Abi-Àmir ibn Hàritha ibn Abd-Qays (àrab: العباس بن مرداس ابن أبي عامر بن حارثة بن عبد قيس, al-ʿAbbās b. Mirdās b. Abī ʿĀmir b. Ḥāriṯa b. ʿAbd Qays), més conegut simplement com al-Abbàs ibn Mirdàs, fou un poeta àrab del segle vii, de la tribu Banu Sulaym, del grup dels makhadramun, sàyyid de la tribu a la que va dirigir en la lluita. Es va convertir a l'islam i el 630 va participar en la conquesta de la Meca.
# Bugu

Bugu (en rus: Бугу) és un poble (un possiólok) de Calmúquia, a Rússia, segons el cens del 2012 tenia 27 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Biaix del punt cec

El biaix del punt cec és un biaix cognitiu que consisteix a no mesurar-se adequadament en relació amb els altres: hom tendeix a sobreestimar les seves qualitats, exagerar els seus defectes i pensar que s'està més lliure de prejudicis que els altres. Es tracta, doncs, d'una tendència a diferenciar-se del grup, sigui per excel·lència o per sota. A més a més, influeix una falsa sensació d'autoconeixement.
El biaix s'explica perquè l'individu usa diferents mecanismes en jutjar la pròpia conducta que la del proïsme; té en compte els elements de la introspecció i les motivacions en major grau quan es tracta d'analitzar els actes d'un mateix que els dels altres, en què tenen més pes les evidències derivades únicament de la conducta externa, sense analitzar les possibles intencions o condicionaments mentals.
El terme va ser creat per Emily Pronin, professora del Departament de psicologia de la Universitat de Princeton, amb els seus col·legues Daniel Lin i Lee Ross, fent referència al punt cec de l'ull.

## Referències

* ↑ Pronin, Emily; Kugler, Matthew B. «Valuing thoughts, ignoring behavior: The introspection illusion as a source of the bias blind spot» (en anglès). Journal of Experimental Social Psychology. Elsevier, 43, 4, 01-07-2007, pàg. 565–578.
* ↑ Krueger, ed. by Mark D. Alicke; David A. Dunning; Joachim I.. The self in social judgment. Nova York, NY [u.a.]: Psychology Press, 2005. ISBN 978-1-84169-418-4.
* ↑ Emily Pronin, Center for Behavioral Decision Research Arxivat 2011-07-23 a Wayback Machine. (anglès)
# Cussonia

Cussonia és un gènere de plantes de flors pertanyent a la família Araliaceae, representades per 20 espècies natives d'Àfrica principalment de Sud-àfrica i Madagascar.

## Taxonomia

* Cussonia angolensis
* Cussonia arborea
* Cussonia arenicola
* Cussonia bancoensis
* Cussonia brieyi
* Cussonia corbisieri
* Cussonia gamtoosensis
* Cussonia holstii
* Cussonia jatrophoides
* Cussonia natalensis
* Cussonia nicholsonii
* Cussonia ostinii
* Cussonia paniculata
* Cussonia sessilis
* Cussonia sphaerocephala
* Cussonia spicata
* Cussonia thyrsiflora
* Cussonia transvaalensis
* Cussonia zimmermannii
* Cussonia zuluensis
# Edwardsville

«Edwardsville» té aquests significats:
* Edwardsville (Alabama)
* Edwardsville (Illinois)
* Edwardsville (Kansas)
* Edwardsville (Pennsilvània)
# Girga

Girga (àrab: جرجا, Jirjā, pronunciat en àrab egipci Girgā) és una ciutat d'Egipte, a la governació de Sohag, amb uns 150.000 habitants. Té fàbriques de ceràmica i de refinament de sucre. És la seu d'un bisbat copte. El seu nom deriva probablement del copte mar Girgis, ‘sant Jordi’, pel monestir homònim situat a la rodalia; també hi ha a la rodalia un monestir catòlic, suposadament el més antic d'Egipte. A la ciutat destaca la mesquita de Porcellana (Al-Sini).
Prop de Girga (a uns 5 km a l'oest) hi ha Beit Khallaf, on s'ha trobat una important necròpolis, prop de l'antiga capital Abidos, i la necròpolis de Mahasna, amb tombes de l'Imperi antic. Prop de la ciutat, uns 5 km al nord-oest, hi ha el llogaret d'Al-Birba, que fou l'antiga Tinis.
Alguns grups amazics hawwara arabitzats foren establerts a l'Alt Egipte per Barquq en 1380-1381 i el seu cap, Ismaïl ibn Mazin va rebre Girga en iqtà. El va succeir Úmar, epònim dels Banu Úmar. El seu govern va durar fins al 1576.
Fou capital de la governació de Girga fins al 1960, quan la capital es va traslladar a Sohag i la governació va canviar el nom.
# Múscul piramidal de l'abdomen

El múscul piramidal de l'abdomen (musculus pyramidalis) és un múscul que es troba a la part anteroinferior de l'abdomen, davant del recte major de l'abdomen. És aplanat, triangular, amb un vèrtex superior. Està absent en un 20 per cent de les persones. Pot estar absent en un o en ambdós costats i, llavors, l'extrem inferior del múscul recte major de l'abdomen incrementa proporcionalment la seva grandària.
El seu origen està en el pubis i s'insereix en la línia alba, contribuint a mantenir-la en tensió. Tanmateix, la seva funció està poc clara. L'innerven els nervis intercostals i abdominogenitals.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 13 febrer 2014].
* ↑ Keith Lean Moore; Arthur F. Dalley Anatomy. Lippincott Williams & Wilkins, 1999, p. 180. ISBN 978-0-683-06141-3 [Consulta: 1r desembre 2012].
    Aquest article incorpora text de l'edició de l'Anatomia de Gray en domini públic.

## Imatges

* Maluc dret. Superfície externa.

## Enllaços externs

* LUC pyr
# Vperiod (Kubanski)

* Per a altres significats, vegeu «Vperiod».
Vperiod - Вперёд (rus) és un possiólok del krai de Krasnodar, a Rússia. Es troba a les planes de Kuban-Priazov, al capdamunt del rierol Mókraia, un afluent del Korsun. És a 15 km al sud-oest de Novopokróvskaia i a 153 km al nord-est de Krasnodar.
Pertany al possiólok de Kubanski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa topogràfic a maps.vlasenko.net (rus)
# Alella Park

Alella Park o Alella Parc és una urbanització i nucli de població del municipi d'Alella a la comarca del Maresme.
El sector residencial limita al nord amb les Sureres (bosc de can Gordi) i el coll de Font de Cera. A l'est i l'oest per les dues branques inicials del torrent de Vallbona que tanquen el sector urbanitzat al sud en la seva confluència. S'hi accedeix per la carretera BP-5002 entre el Masnou i Granollers.

## Referències

* ↑ «Nomenclàtor estadístic d'entitats de població de Catalunya (a 01-01-2020)». Institut d'Estadística de Catalunya, Idescat, 2020. [Consulta: 22 juliol 2021].
* ↑ «Nomenclàtor oficial de toponímia major de Catalunya». ICGC, 2017. Arxivat de l'original el 2021-07-22. [Consulta: 22 juliol 2021].
* ↑ «Alella Park». enciclopèdia.cat, GEC, 2021. [Consulta: 22 juliol 2021].
* ↑ «mapa topogràfic, base 1:5.000». Institut Cartogràfic i Geològic de Catalunta, ICGC, 2021. [Consulta: 22 juliol 2021].
# Brinckheim

Brinckheim (en alsacià Brínke) és un municipi francès, situat a la regió del Gran Est, al departament de l'Alt Rin. L'any 1999 tenia 328 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 221 | 191 | 193 | 253 | 285 | 328 |

## Administració

Llista d'alcaldes :
| Període | Identitat | Partit |
| 2001-2008 | Jean-Georges Weber | |
| 2008- | Philippe Ginder | |
# Berta Rodríguez Callao

Berta Rodríguez Callao (Barcelona, 17 d'octubre de 1959) és una advocada i política catalana, diputada al Congrés dels Diputats en la VI Legislatura. Llicenciada en dret, vinculada a l'Opus Dei i militant del Partit Popular, a les eleccions generals espanyoles de 2000 fou escollida diputada per la província de Barcelona i fou adscrita a la Comissió d'Educació, Cultura i Esport del Congrés dels Diputats. A les eleccions municipals espanyoles de 1999 fou escollida regidora de l'ajuntament de Sant Cugat del Vallès en representació dels districtes de Mira-sol i Les Planes.

## Referències

* ↑ Los hilos masónicos de los casos "Pousa" y "Salicrú"
* ↑ Fitxa del Congrés dels Diputats
* ↑ Berta Rodríguez Arxivat 2014-04-30 a Wayback Machine. a l'Ajuntament de Sant Cugat
# Damòcrit de Sició

Damòcrit de Sició (en llatí Damocritus, en grec antic Δαμύκριτος) o també Demòcrit de Sició (Democritus, Δημόκριτος) fou un escultor nascut a Sició, deixeble de Pisó, que al seu torn ho va ser d'Amfió de Cnossos.
Devia florir al segle iv aC, cap a la 100 Olimpíada, probablement abans del 380 aC. A Olímpia hi havia una estàtua feta per ell d'un atleta d'Elis anomenat Hippon o Hippos guanyador de la prova de pugilat, segons diu Pausànias. Plini el Vell esmenta un Demòcrit que va fer estàtues de filòsofs, que probablement era la mateixa persona.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Pausànias. Descripció de Grècia VI, 3, 2
* ↑ Damocritus or Democritus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 936
# Edward Turner Bennett

    Aquest autor és citat en taxonomia animal amb el nom «Bennett».
Edward Turner Bennett (6 de gener del 1797 - 21 d'agost del 1836) fou un zoòleg i escriptor anglès.
Bennett nasqué a Hackney, i feu pràctiques de cirurgia, però el seu interès general sempre fou la zoologia. El 1822 intentà establir una societat d'entomologia, que més endavant esdevingué una societat de zoologia amb una connexió amb la Societat Linneana de Londres. Això, al seu torn, esdevingué l'origen de la Societat Zoològica de Londres, de la qual Bennett fou secretari entre el 1831 i el 1836.
Les seves obres inclouen The Tower Menagerie (1829) i The Gardens and Menagerie of the Zoological Society (1831). També escrigué, juntament amb G. T. Lay, la secció sobre peixos a Zoology of Beechey's Voyage (1839).

## Abreviatura

L'abreviatura Bennett es fa servir per indicar Edward Turner Bennett com autoritat en la descripció i taxonomia dins la zoologia.

## Referències

* Mullens i Swann - A Bibliography of British Ornithology
# Gregorio Ladino Vega

Gregorio Ladino Vega (San Mateo, Boyacá, 18 de gener de 1973) és un ciclista colombià, nacionalitzat mexicà des del 2011. Del seu palmarès destaquen les victòries a l'UCI Amèrica Tour de 2009 i 2010, així com diferents curses del calendari americà.

## Palmarès

* 1997
** 1r a la Volta a Costa Rica
* 2000
** Vencedor de 2 etapes de la Volta a Guatemala
* 2001
** 1r a la Volta a Costa Rica i vencedor d'una etapa
** 1r a la Volta a Guatemala
** Vencedor d'una etapa de la Volta a Colòmbia
* 2003
** 1r a la Volta a la Independència Nacional
** Vencedor d'una etapa de la Volta a Costa Rica
* 2005
** Vencedor d'una etapa del Clàssic Ciclista Banfoandes
* 2006
** 1r a la Volta a El Salvador
* 2007
** Vencedor d'una etapa de la Volta a El Salvador
* 2008
** 1r a la Volta a Chiapas i vencedor de 2 etapes
** 1r al Tour de Gila
** Vencedor d'una etapa de la Volta a Cuba
** Vencedor d'una etapa de la Doble Sucre Potosí
** Vencedor d'una etapa de la Volta a Chihuahua
* 2009
** 1r a l'UCI Amèrica Tour
** 1r a la prova en ruta als Campionats Panamericans
** 1r a la Volta a Bolívia i vencedor d'una etapa
** Vencedor de 2 etapes de la Doble Sucre Potosí
* 2010
** 1r a l'UCI Amèrica Tour
* 2011
** Campió de Mèxic en ruta
** Vencedor d'una etapa de la Volta a Chiapas

## Referències

* ↑ «Gregorio Ladino bicampeón del UCI América» (en castellà). ciclismodecolombia, 28-10-2012. Arxivat de l'original el 28 d’octubre 2012. [Consulta: 21 gener 2024].
* ↑ «Landino gana la segunda etapa» (en castellà). informador.mx, 08-10-2008. [Consulta: 21 gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Muma Pădurii

La Muma Pădurii (pronunciació en romanès: [ˈMuma pəˈdurij]), en el folklore romanès, és una vella lletja i entremaliada o boja que viu al bosc (al cor dels boscos verges, en una cabana o un arbre vell). És el contrari de fades com ara Zână. També és la protectora dels animals i les plantes, per als quals elabora pocions i ajuda els animals ferits. Té cura el bosc, si s'està morint, i manté allunyats els intrusos, fent-los embogir i espantant-los.
Es pot associar a bruixes (com la bruixa de la història de Hänsel i Gretel), però és una «criatura» neutral, que només perjudica els qui fan mal al bosc.

## Etimologia

Muma Pădurii significa literalment «mare del bosc», tot i que mumă és una versió arcaica de mamă (mare), que té un toc de conte de fades per al lector romanès (una mica similar a l'ús dels pronoms arcaics com thou i thy en anglès). Algunes altres paraules d'aquest tipus, típicament protagonistes dels contes populars, tenen aquest efecte.

## Característiques

Muma Pădurii és un esperit del bosc en el cos d'una dona molt lletja i vella. De vegades té la capacitat de canviar de forma. Viu en una caseta fosca, terrible i amagada.
Es creu que ataca els nens i per això s'utilitzen una gran varietat d'encanteris (descântece en romanès) contra ella.
Aquesta (madrastra) mare del bosc segresta nens petits i els esclavitza. En una història popular, en algun moment, intenta bullir una nena viva en una sopa. No obstant això, el germà de la petita és més astut que Muma Pădurii i empeny la dona-monstre al forn, de manera similar a la història de Hänsel i Gretel. La història acaba amb una nota feliç quan tots els nens són lliures de tornar amb els seus pares.

## En la cultura moderna

En lloc de dir «és lletja», a Romania de vegades es diu sembla «Muma Pădurii».

## Referències

* ↑ Lisa., Graves,. Mythical Beasts and Beings.. Xist Publishing, 2017. ISBN 978-1-5324-0004-9.

## Bibliografia

* Lăzărescu, George, Dicţionar de mitologie. Dicţionarele Editurii Ion Creangă, București, 1979.

## Enllaços externs

* Muma Pădurii și Păduroiul (anglès)
* Fata si Muma Padurii Arxivat 2016-10-18 a Wayback Machine. (en romanès)
# Voín

Voín (en rus: Воин) és un poble de la república de Sakhà, a Rússia, que en el cens del 2010 tenia 46 habitants, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# Al-Zafir (míssil)

Al-Zafir era un míssil balístic de curt abast de propulsor líquid desenvolupat per Eugen Sänger en la instal·lació de llançament de proves i míssils balístics Jabal Hamzah per a Egipte. La seva longitud era de 6,1 m, diàmetre de 0,61 m, abast de 376 km i càrrega útil de 500 kg. Va ser cancel·lat el 1962.

## Referències

* ↑ «Al Zafir».
# Brin-sur-Seille

Brin-sur-Seille és un municipi francès, situat al departament de Meurthe i Mosel·la i a la regió del Gran Est.
# Berta Schwarz

Berta Schwarz, o Bianca Bianchi (Nuremberg, Alemanya, 27 de gener de 1858 - Salzburg, Àustria, 16 de febrer de 1947), fou una soprano alemanya de coloratura.
Va rebre l'educació artística del director d'orquestra Franz Wilezek: Pollini li costejà més tard les lliçons de la professora Pauline Viardot, i acabada la seva educació artística el 1873, la contracta en Pollini per 10 anys; per conte d'aquest cantà a Londres, però considerant Berta més tard que no l'obligava un contracte subscrit quan era menor d'edat, cantà per compte propi des del 1876 a Mannheim, Karlsruhe, al teatre Imperial de Viena (des del 880), Budapest, Múnic i, el 1897, en el teatre de la ciutat d'Hamburg.
El 1882, Johann Strauss II s'inspirà en Berta per compondre Frühlingsstimmen (Veus de primavera), vals per a orquestra i soprano, que avui encara s'interpreta en concerts.
Berta tenia veu de soprano; el 1897 es casà a Hamburg amb l'empresari Pollini, que morí el novembre d'aquell mateix any.
El 1880 en descobrir-se un nou asteroide al qual se li posà el nom de (218) Bianca en el seu honor.

## Referències

* 1 2 Enciclopedia universal ilustrada europeo-americana (en castellà). volum 54 StaCubicia - Selh. Madrid: Espasa-Calpe, 1974, p. 1221. ISBN 84-239-4554-5.
* ↑ Gruber, C.M.. «Schwarz, Bertha». A: Österreichisches Biographisches Lexikon 1815–1950 (en alemany). Viena: Verlag der Österreichischen Akademie der Wissenschaften, 1999, p. 426+427.
# Damòteles d'Etòlia

Damòteles (en llatí Damoteles, en grec antic Δαμοτέλης) fou un ambaixador de la Lliga Etòlia.
Per consell d'Atenes va ser un dels ambaixadors enviats a Roma l'any 190 aC per negociar la pau amb el senat, i va tornar el 189 aC sense haver-ho aconseguit. En entrar al país el cònsol Marc Fulvi Nobílior, el van tornar a enviar a Roma novament però en arribar a Lèucada es va assabentar que Fulvi en el seu camí cap a l'Epir, havia assetjat Ambràcia, i considerant que no podia tenir èxit va tornar a Etòlia. Amb altres ambaixadors, va ser enviat a Ambràcia per demanar la pau a Fulvi, i finalment el cònsol els la va concedir i va ser ratificada pel senat.

## Referències

* ↑ 2.Damoteles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 937
# El Médano

El Médano és un enclavament turístic del sud de l'illa de Tenerife (Illes Canàries), al municipi de Granadilla de Abona.
La seva població de dret ascendeix a 5.824 habitants segons l'ISTAC (2006). Compta amb la més gran platja natural de Tenerife amb uns 2 km de longitud i amb poca profunditat marina. Aquesta platja de fina sorra blanca és freqüentment assotada pel vent el que la converteix en zona per a la pràctica de surf, windsurf, kitesurf i fins i tot vol d'estels. Anualment es realitzen competicions d'aquestes i d'altres disciplines esportives, algunes d'elles dins de l'àmbit internacional, valedores per a campionats nacionals, mundials, etc.
La platja disposa de servei de vestuaris, dutxes, i també bars i restaurants al seu entorn. Així mateix, és nombrosa l'oferta hotelera que, a les seves diferents variants hoteleres i també extrahoteleres, ofereix El Médano.
Als afores de la ciutat es troba la cueva del Santo Hermano Pedro, lloc on Sant Pedro Betancur va viure durant un temps. És un santuari de pelegrinatge.